15. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1069 της 7/15 Νοεμ. 1977 (ΦΕΚ Α΄ 351) Περί ιδρύσεως τακτικής έδρας και συστάσεως θέσεων βοηθητικού διδακτικού προσωπικού εις την Φιλοσοφικήν Σχολήν του Πανεπιστημίου Ιωαννίνων. Άρθρον μόνον.-1.Ιδρύεται εις την Φιλοσοφικήν Σχολήν του Πανεπιστημίου Ιωαννίνων τακτική έδρα Πολιτικής και Διπλωματικής Ιστορίας της Νεωτέρας Ελλάδος, περιλαμβάνουσα την πολιτικήν και διπλωματικήν ιστορίαν της Ελλάδος από της ιδρύσεως του Ελληνικού κράτους μέχρι σήμερον εν συσχετισμώ προς την αντίστοιχον ιστορίαν της Ευρώπης και των άλλων χωρών.  2.Συνιστώνται εις την δια του παρόντος ιδρυομένην έδραν μία θέσις Επιμελητού και 2 θέσεις βοηθών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 636,06(α) Τεύχος 694 – Σελ. 124 16. ΠΡΟΕΔΡΙΚΟΝ ΔΙΑΤΑΓΜΑ υπ'  αριθ.1070 της 7/15 Νοεμ. 1977 (ΦΕΚ Α΄ 351) Περί ιδρύσεως τακτικών εδρών και συστάσεως θέσεων βοηθητικού διδακτικού προσωπικού εις την Φιλοσοφικήν Σχολήν του Πανεπιστημίου Ιωαννίνων. Άρθρον μόνον.-1.Ιδρύονται εις την Φιλοσοφικήν Σχολήν του Πανεπιστημίου Ιωαννίνων αι κάτωθι τακτικαί έδραι: α)Προϊστορικής Αρχαιολογίας, περιλαμβάνουσα την αρχαιολογίαν της Ελλάδος, των Βαλκανίων, ιδίως των Δυτικών, της Μικράς Ασίας και των λοιπών χωρών της Μέσης Ανατολής από της Παλαιολιθικής εποχής μέχρι του τέλους της εποχής του χαλκού. β)Ινδοευρωπαϊκής Γλωσσολογίας, περιλαμβάνουσα κυρίως συγκριτικήν Γραμματικήν των Ινδοευρωπαϊκών γλωσσών, Σημασιολογίαν ως και θεωρίαν και μεθοδολογίαν της συγχρόνου Γλωσσολογίας και εφαρμογήν εις την Ελληνικήν γλώσσαν εν γένει και γ)Αρχαίας Ελληνικής Φιλολογίας, με ιδιαιτέραν έμφασιν εις τους συγγραφείς των Ελληνιστικών και Ελληνορωμαϊκών χρόνων. 2.Παρ' εκάστη των δια της παρ. 1 του παρόντος ιδρυομένων εδρών συνιστώνται ανά μία θέσις Επιμελητού και 2 θέσεις βοηθών. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 